ΓΡΑΠΤΗ ΕΡΩΤΗΣΗ P-0291/03

υποβολή: Giuseppe Pisicchio (PPE-DE) προς την Επιτροπή

(3 Φεβρουαρίου 2003)

Θέμα: Λαθρομετανάστευση

Λαμβάνονταςπόψη ότι:

- σημειώθηκε εδώ και λίγες ημέρες στα ανοικτά των ακτών της Απουλίας μια ακόμη τραγωδία λαθρομετανάστευσης με βαρύτατο κόστος σε ανθρώπινες ζωές,

- είναι πλέον κατά θλιβερό τρόπο η γεωγραφική ανάπτυξη και η δυναμική η ίδια του νέου δουλεμπορίου, κερδοφόρου τουλάχιστον όσο και το λαθρεμπόριο, το οποίο τροφοδοτεί βρώμικες διακινήσεις ανθρωπίνων όντων που ξεκινούν από τη Βόρεια Αφρική και τη Μέση Ανατολή με το όραμα της ελευθερίας και της ευημερίας της Ευρώπης δια μέσου των ακτών της Βόρειας Μεσογείου και ιδιαίτερα της Απουλίας, της Σικελίας και της Καλαβρίας,

- ότι η γνώση και ο σχετικά προβλέψιμος χαρακτήρας των λαθραίων μεταφορών και των δρομολογίων που ακολουθούν δεν παρήγαγαν μέχρι σήμερα το αναγκαίο αποτέλεσμα μιας δέουσας δράσης αντιμετώπισης και πρόληψης εκ μέρους των ευρωπαϊκών θεσμικών οργάνων, αφήνοντας αποκλειστικά στις περιοχές εισόδου των λαθρομεταναστών το βάρος των οικονομικών, κοινωνικών και νομικών συνεπειών και ευθυνών,

- επαναλαμβάνοντας, για μια ακόμη φορά, ότι το φαινόμενο πρέπει να θεωρηθεί ότι αφορά την ΕΕ και όχι μόνο τις περιοχές προορισμού των ρευμάτων της λαθρομετανάστευσης,

Ποιες παρεμβάσεις έχει προβλέψει η Επιτροπή για την αντιμετώπιση του προβλήματος, ο δε Επίτροπος, δεν θεωρεί σκόπιμη την προώθηση ενός διαρκούς συντονισμού σε πλαίσιο Επιτροπής, μεταξύ των αρχών των χωρών που έχουν περισσότερο πληγεί από το φαινόμενο της απόβασης λαθρομεταναστών, προκειμένου να διοργανωθεί μια αποτελεσματικότερη στρατηγική περιορισμού του·

Απάντηση του κ. Vitorino εξ ονόματος της Επιτροπής

(27 Φεβρουαρίου 2003)

Όπως ήδηπογράμμισε η Επιτροπή στην απάντησή της στη γραπτή ερώτηση αριθ. E-3112/02 του κ. Tannock(1), η λαθρομετανάστευση μέσω θαλάσσης τυγχάνει της σοβαρής και συνεχούς προσοχής της.

Στις 28 Φεβρουαρίου 2002, το Συμβούλιο παρουσίασε ένα συνεκτικό σχέδιο για την καταπολέμηση της παράνομης μετανάστευσης και της εμπορίας ανθρώπων στην Ένωση(2) (σχέδιο Santiago), και στις 13 Ιουνίου 2002(3), ένα συνεκτικό σχέδιο για την ολοκληρωμένη διαχείριση των εξωτερικών συνόρων των κρατών μελών, τα οποία βασίζονται σε ανακοινώσεις της Επιτροπής επί αντιστοίχων θεμάτων. Η ορθή εφαρμογή των μέτρων σε αυτό το θέμα, όπως επισημαίνεται στα εν λόγω σχέδια, έχει σοβαρότατη σημασία για την επίλυση του προβλήματος. Κατά συνέπεια, η Επιτροπή χαιρετίζει τις κοινές επιχειρήσεις και ενέργειες των κρατών μελών που άρχισαν πρόσφατα στον χώρο της Μεσογείου.

Εντός αυτού του πλαισίου, εγκαινιάστηκε τον Ιανουάριο 2003 μια κοινή επιχείρησηπό την καθοδήγηση της Ισπανίας, που αποβλέπει στον έλεγχο και τη μείωση της λαθρομετανάστευσης μέσω θαλάσσης στις ακτές της βορείου Μεσογείου και τις Κανάριες Νήσους (επιχείρηση Οδυσσέας). Υπό το ίδιο πνεύμα, άλλη επιχείρησηπό την αιγίδα της Ελλάδας, με σκοπό να συμβάλει στην αντιμετώπιση της παράνομης μετανάστευσης στη Μεσόγειο, πρόκειται να διεξαχθεί στην ανατολική Μεσόγειο κατά τη διάρκεια της ελληνικής προεδρίας της ΕΕ (επιχείρηση Τρίτων).

Η λαθρομετανάστευση μέσω θαλάσσης θα εξακολουθήσει να αποτελεί θέμα μέγιστου ενδιαφέροντος για την Επιτροπή. Όπως ζητά το Σχέδιο Santiago, η Επιτροπή ανάθεσε μελέτη σκοπιμότητας για τον έλεγχο των θαλασσίων συνόρων, η οποία θα εξετάσει μεταξύ άλλων και νομικά θέματα, με σκοπό την καταπολέμηση της λαθρομετανάστευσης μέσω θαλάσσης, λαμβάνονταςπόψη την ποικιλομορφία των θαλασσίων συνόρων στην Ένωση και διάφορα προβλήματα που αντιμετωπίζουν τα κράτη μέλη. Τα αποτελέσματα της μελέτης αναμένονται περίπου κατά τα μέσα του 2003.

Για να βελτιωθεί ο συντονισμός των κρατών μελών, η Επιτροπή συγκάλεσε, στις 21 Μαΐου και τις 27 Σεπτεμβρίου 2002, συσκέψεις εμπειρογνωμόνων του τομέα της λαθρομετανάστευσης μέσω θαλάσσης, με σκοπό να επισημανθούν οι επιχειρησιακές ενέργειες για την πρόληψη και την καταπολέμηση της παράνομης μετανάστευσης στον χώρο της Μεσογείου. Κατά τις συσκέψεις αυτές θεωρήθηκε ότι η συνεργασία με τις τρίτες χώρες αποτελεί την αποτελεσματικότερη και πλέον επιτυχή προσέγγιση για την αντιμετώπιση του προβλήματος της λαθρομετανάστευσης μέσω θαλάσσης και την πρόληψη νέων ανθρώπινων τραγωδιών. Η ίδια διαδικασία ανταλλαγής πληροφοριών και συντονισμού θα συνεχιστεί κατά το έτος 2003. Εξάλλου, η Γενική Διεύθυνση Δικαιοσύνη και Εσωτερικές Υποθέσεις θα συνεχίσει τις συντονισμένες ενέργειές της εντός της Επιτροπής σχετικά με όλες τις διαστάσεις της πάταξης της παράνομης μετανάστευσης και των αδίστακτων εγκληματικών δικτύων που ενέχονται σε αυτήν.

(1) ΕΕ C 155 E της 3.7.2003, σελ. 92.

(2) http://www.eu-oplysningen.dk/upload/application/467e5cc2/08475en2.pdf.

(3) http://europa.eu.int/abc/doc/off/bull/en/200206/i1011.htm.